
Utangulizi: Wale Wenye Kiburi


Kiburi ni uovu wa hatari ya juu unaowatesa wanadamu wote. Ni uovu usionekana ambao umeanzisha ugomvi na vita nyingi zaidi kuliko unavyoweza kufikiria. Kiburi ni sababu ya ugomvi na kutoelewana katika dunia yetu. Tuna uhitaji wa haraka wa kanuni ya unyenyekevu itakayotukomboa kutoka kwa “watu wenye kiburi.”

Kiburi huleta mashindano tu; Bali hekima hukaa nao wanaoshauriana.


Mithali 13:10

Tangu shetani “alipomng’ata” binadamu toka asili yake, sumu hii ya hatarai imekuwa ikitembea katika misuri ya mwili yetu. Kiburi ni uovu wa kiroho na uliosambaa duniani kote. Ni vigumu kukuta sehemu yoyote na dunia yetu ambapo haina watu wenye kiburi. Watu hawahitaji kumiliki kitu chochote ili wawe na kiburi. Watu wanapaswa tu kuwapo ulimwenguni na watakuwa wenye kiburi kwa sababu moja au nyingine. Historia ya ulimwengu wetu ni ya vita na ugomvi. Historia ya vita ni historia udhihirisho wa kiburi. Historia ya mwanadamu ni historia ya asili ya kishetani ikitenda kazi yake kupitia mwanadamu.

Matatizo yote ya ndoa na ugomvi vinasababishwa na kiburi. Shetani ni baba wa mtu yeyote anayejionyesha katika kiburi. Shetani ndio anayechochea kiburi, jeuri na ugomvi. Ugomvi mkali unaotokea kati ya waume na wake zao unasababishwa na kiburi. Wote wanaotembea katika kiburi wanatembea chini ya ushawishi wa shetani.

… Ni mfalme juu ya wote wenye kiburi.

Ayubu 41:34

Leo katika kanisa, matatizo yetu yote yanasababishwa na kiburi. Tunahitaji kwa haraka kanuni ya unyenyekevu. Ugomvi wote katika makanisa, kati ya wachungaji, wasaidizi wao na viongozi wengine, vinasababishwa na kiburi. Ukosefu wa uaminifu wote, usaliti na kugawanyika ndani ya makanisa vinasababishwa na watu wanaodhani kwamba wao ni sawasawa na kiongozi wao. Wao ni wakuu machoni mwao na hawaoni sababu ya kwa nini wanapaswa kuwa chini ya uongozi wa mtu mwingine. Wanajisemea, “kwa nini mtu mkuu kama mimi niwe chini ya mtu kama wewe? Mimi pia ni bora kama wewe!”

Ukosefu wa uaminifu wa watu unaowaongoza unasababishwa na kiburi ndani yao. Shetani huwaongoza kufanya kile alichokifanya alipokuwa mbinguni. Lucifa alipokuwa mbinguni, alikaa katika utukufu na alikuwa na cheo cha juu sana.

Siku moja, alijisemesha, “Kwa nini nikae katika ngazi hii wakati naweza hata kuwa katika ngazi ya juu zaidi?”    Alijisemea, “Nitakitumia kipawa changu cha uongozi sawasawa mpaka mwisho. Nitainuka na kumwondoa yule anayekaa enzini. Nitamwondoa Mwenyezi Mungu katika enzi yake. Nitakuwa kama Mungu Aliye juu zaidi.”

Shetani alijawa sana na majivuno binafsi sana na kujiinua kiasi kwamba alimuasi aliyemuumba na kumchagua. Malaika wengi waliamini udanganyifu huo na kujiunga katika uasi juu ya muumba wao. Leo, watumishi wengi na watumishi wasaidizi wana mtazamo huo huo. Wamejawa na udanganyifu wa jinsi walivyo. Kwa bahati mbaya, udanganyifu huchukua muda kujifumbua.

Udanganyifu unachukua takribani miaka kumi ili uweze kujifumbua na kuangamiza wale wanaouamini. Udanganyifu wenye nguvu na uongo unaweza kuendelea kutoonekana kwa miaka mitano. Lakini baada ya hapo, uthibitisho wa uongo unaanza kujitokeza. Adolf Hitler alianza kuongoza Ujerumani katika kupotea alipochukua madaraka mwaka wa 1933, ilianza kuonekana wazi kwamba alikuwa muovu anayetafta kuiangamiza dunia. Adolf Hitler alianza Vita vya Pili vya Dunia mwaka wa 1939. Ilipofika 1942, baada ya kushindwa kwa jeshi la Ujerumani kule Stalingrad, ilikuwa wazi kwa Wajerumani wengi kwamba walikuwa wameamini uongo. Vita na kushindwa vilisababishwa na uongo kwamba Wayahudi ndio walikuwa chanzo cha matatizo yote duniani. Ilipofika 1945, Adolf Hitler kwa mfululizo amewaua Wayahudi million sita na kila mtu alijua kwamba Ujerumani ilikuwa ikiongozwa na kichaa mkubwa muuaji wa watu wengi. Kama unavyoweza kuona, ilichukua kama miaka kumi hivi kwa udanganyifu kujifumbua kikamilifu. Ukimfuata mchungaji muasi na asiyemuaminifu, itachukua kama miaka kumi hivi ili uweze kugundua kwamba ulikuwa umefuata kosa.

Watumishi wengi wanaangamizwa wanapofuata udanganyifu. Wanaweza wasiwe wanamfuata kichaa mchukia Wayahudu kama Adolf Hitler lakini wanaufuata udanganyifu pale wanapofuata uasi. Kama nilivyosema, inachukua muda kwa udanganyifu kujifumbua kikamilifu na wachungaji kuona makosa waliyoyafanya.

Ni muhimu kumfahamu adui wetu asionekana aitwaye kiburi. Unaweza kuwashinda maadui wote lakini kiburi kinaweza kuwa kimesimama kando na wewe. Kwa nini iko hivyo? Kiburi hakionekani na hii ndio sababu kinakwepa kutambulika! Kupitia kitabu hiki, utapokea ufahamu maalum utakaokusaidia kumshinda adui asiyeonekana. Utakombolewa kutoka kwenye kujiunganisha usichotarajia na “wale wenye kiburi.”

Kusudi la kitabu hiki ni kufanya kiburi “kionekane na kutambulika!!”

Kusudi la kitabu hiki ni kufanya unyenyekevu uwezekane kupatikana!!

Kusudi la kitabu hiki ni kukufungua kutoka kwenye vyeo vya “wale wenye kiburi.”

Jinyenyekeze mwenyewe mbele za Bwana naye atakuinua juu! Ni Baraka iliyoje kuinuliwa juu na Bwana! Kila shujaa wa kiroho angependa kumuangamiza adui huyu asiyeonekana. Adui wa mwisho katika vita ni yule asiyeonekana, mnyama wa kiburi asiyegusika! “Wale wenye kiburi” ni wafungwa wa huyu mnyama asiyeonekana. Kitabu hiki kinakupatia mbinu za kumfunua mnyama na kumuondoa katikati yenu.

Udui huyu aitwae “Kiburi” amekwepa kuangamizwa kwa kuwa haonekani. Kupitia kitabu hiki utaangalia kupitia udanganyifu unaotufanya sote kuwa na kiburi. Kupitia ufunuo wa kuwa “mtoto” au kuwa “mtumishi”, utakuwa na ufunguo halisi mkononi mwako kufungulia vijito na baraka za unyenyekevu kwa ajili ya maisha yako!

Yesu alisema, “Mkubwa kuliko wote” katika Ufalme atakuwa yule mnyenyekevu zaidi. Hii ndio maana shetani anajitahidi kwa nguvu kukuweka katika “wale wenye kiburi”. Mara tu unapokuwa katika “wale wenye kiburi” inamaanisha utakuwa katika wale walio wa chini mbinguni. Kitabu hiki kinakupatia kunusurika kwa kimungu kutoka kuwa miongoni mwa walio chini mbinguni. Kitabu hiki kinakupatia kunusurika kwa kimungu kutoka katika “wale wenye kiburi”. Furahia kanuni ya unyenyekevu inayokukomboa kutoka kwenye kundi liitwalo “Wale Wenye Kiburi






Sura ya 1




Jinyenyekeze



Jidhilini mbele za Bwana, naye atawakuza.

Yakobo 4:10

Watu hufafanua kiburi katika namna nyingi tofauti. Watu wanaweza kusema una kiburi kwa sababu wewe ni mtu mkimya. Watu wanaweza kusema una kiburi kwa sababu wewe ni mrefu na unajiamini. Watu wanaweza kusema una kiburi kwa sababu unaendesha gari zuri linalong’aa lenye kiyoyozi.

Kwa hiyo kiburi ni nini hasa? Je, inajalisha kama wewe ni mnyenyekevu au mwenye kiburi?

Hakika inajalisha! Lazima tunyenyekee mbele ya Mungu. Lazima tuishi kwa namna ambayo Mungu anafikiria ni ya unyenyekevu..

Agizo lipo wazi! Jidhihili mbele za Bwana na sio mbele ya watu. Haina maana kuonyesha aina ya unyenyekevu ambayo Mungu haikubali. Unyenyekevu ni maadili inayofafanuliwa na kuelezewa na Mungu mwenyewe. Wanadamu huelezea unyenyekevu kwa namna nyingi tofauti lakini ufafanuzi wa Mungu wa unyenyekevu ndo muhimu kwetu sisi.

Unyenyekevu ni muhimu kana kwamba inapaswa mistari kutafutwa kwa marefu na mapana mpaka pale tutakapojua kwa uhakika ni nini. Maonyo kuhusu kiburi yanaogopesha sana kupuuzia.

Katika sura hii ya kwanza, nataka tuangalie sababu kwa nini tunatakiwa kunyenyekea mbele za Bwana.

Sababu saba kwa nini unatakiwa kujinyenyekeza.

1. Jinyenyekeze kwa sababu Mungu huwapinga watu wenye kiburi.

Lakini hutujalia sisi neema iliyozidi; kwa hiyo husema, MUNGU HUWAPINGA WAJIKUZAO, bali huwapa neema wanyenyekevu.

Yakobo 4:6

Kiburi ni kinyume sana na Mungu kana kwamba ametangaza vita kwa wote ambao wana kiburi. Unapokuwa na kiburi, Mungu atakuwa adui yako na atakupinga katika yote ufanyayo.

Watu wanaokuwa na kiburi mara nyingi hawatambui kwamba Mungu ameanza kuwapinga. Wakati mwingine, wakristo humkemea shetani kwa sababu wanafikiri shetani ndio anayepigana nao. Lakini inapowahusu wakristo wenye kiburi, shetani anaweza kwenda likizo. Mungu mwenyewe huwapinga wenye kiburi.

Unaweza hata ukajikuta unamkemea Mungu kwa sababu anakupinga wewe na kiburi chako. Sitapenda kumkemea Mungu, wewe je? Sitapenda Mungu awe adui yangu. Je ungependa Mungu awe adui yako? Mungu pekee ndiye anakupenda jinsi ulivyo. Kama akiwa adui yako pia, je nini kimebaki kwako?

2. Jinyenyekeze kwa sababu Mungu huwapa neema watu wanyenyekevu.

Lakini hutujalia sisi neema iliyozidi; kwa hiyo husema, MUNGU huwapinga wajikuzao, bali HUWAPA NEEMA WANYENYEKEVU.                                                               

Yakobo 4:6

Cha kushangaza, Mungu huwapa msaada usiostahiliwa watu wenye unyenyekevu. Neema ni msaada usiostahiliwa na kibali. Unapojishusha, Mungu anaitikia kwa kukutumia neema. Ni nzuri kiasi gani kupokea msaada usiostahiliwa unapochukua ile njia ya unyenyekevu! Pengine hamna sababu nzuri zaidi ya kujinyenyekeza kuliko hii. Fikiria kuhusu msaada wote usiostahiliwa ambao unaweza kupata maishani mwako na kwenye huduma yako kama ungejinyenyekeza.

Unataka Mungu akupe msaada usiostahiliwa kanisani kwako? Je unataka Mungu akupe msaada usiostahiliwa kwenye huduma yako ya uchungaji? Basi jinyenyekeze! Unataka Mungu akupe msaada usiostahiliwa katika huduma yako ya uinjilisti? Basi jinyenyekeze!

Je unataka Mungu akupe msaada usiostahiliwa katika mambo yako ya kifedhao? Basi jinyenyekeze! Je unataka Mungu akusaidie katika maisha yako ya kimaadili? Basi jinyenyekeze! Je unataka Mungu akupe msaada mwingi ili uwe mtakatifu? Basi jinyenyekeze! Karibia kila tukio la kiroho linasaidiwa na unyenyekevu.

Pale unapojinyenyekeza unapewa msaada wa kimungu. Jaribu uone. Kuwa mnyenyekevu! Kuwa kama mtoto na mtumishi na uone kama mabadiliko hayatatokea katika maisha yako.

Je kuhusu ndoa yako? Je unataka Mungu akusaidie katika mahusiano yako magumu? Kujinyenyekeza ni funguo ya kupokea msaada usiostahiliwa.

3. Jinyenyekeze kwa sababu kupitia hivyo utainuliwa kwenye hatua inayofuata katika maisha.

Jidhilini mbele za Bwana, NAYE ATAWAKUZA.

Yakobo 4:10

Sababu muhimu nyingine ya wewe kuwa mnyenyekevu ni kwa ajili ya kupandishwa cheo. Ni nani hataki kuinuliwa na kupandishwa cheo. Kuinuliwa na Bwana na kupandishwa na Bwana ni zawadi unazozipokea kwa kuwa mnyenyekevu. Angalia mstari vizuri. Unapoenda chini, Mungu atakuinua.

Je hutafuti kuongezeka na kupandishwa cheo? Basi jinyenyekeze na uwe mtumishi! Jinyenyekeze na uwe mtoto ambaye anaweza kufunzwa na kuelekezwa.

Utajikuta unapanda kutoka hatua ya sasa katika kiwango ambacho hujawahi kuota.

  Basi nyenyekeeni chini ya mkono wa Mungu ulio hodari, ili AWAKWEZE KWA WAKATI WAKE;                                                       

1 Petro 5:6

Fikiria. Inamaanisha nini kuinuliwa? Kuinuliwa ni kuinuliwa kiutukufu katika uzuri na ubora unaong’aa. Je sio hicho unachotaka? Unyenyekevu ndio funguo ya kuingia katika kiwango hiki.

4. Jinyenyekeze ili kwamba ufunikwe na ulindwe.

Vivyo hivyo ninyi vijana, watiini wazee. Naam, ninyi nyote JIFUNGENI UNYENYEKEVU, mpate kuhudumiana; kwa sababu Mungu huwapinga wenye kiburi, lakini huwapa wanyenyekevu neema.                                                          

1 Petro 5:5

Unyenyekevu ni kifuniko cha kiroho. Unyenyekevu sio mtazamo. Unyenyekevu sio namna ya kuishi kimaskini na kirahisi. Unyenyekevu sio namna ya kuonekana mwenye aibu na aliyeshindwa. Unyenyekevu hakika ni vazi la kiroho ambalo hukufunika. Humlinda mkristo kutokana na maovu mengi yasiyoonekana na maafa ya kiroho. Vaa unyenyekevu na utafunikwa, utakombolewa na kulindwa kutokana na maovu mengi ya maisha haya.

5. Jinyenyekeze kwa sababu kiburi chako ni ishara ya maangamizi yako ya hivi karibuni, kuanguka kwako na aibu yako.

  KIBURI CHA MTU KITAMSHUSHA; Bali mwenye roho ya unyenyekevu ataheshimiwa.                                                         

Mithali 29:23

  KIBURI HUTANGULIA UANGAMIVU; Na roho yenye kutakabari hutangulia maanguko.                                                        

Mithali 16:18

KIJAPO KIBURI NDIPO IJAPO AIBU; Bali hekima hukaa na wanyenyekevu.                                                          

 Mithali 11:2

Kiburi ni ishara! Huashiria kuanguka kunakokuja, janga linalokuja na uovu unaokuja. Kujinyenyekeza kutaondoa hatari zinazokuja katika maisha yako na huduma yako. Shetani amevutiwa sana na kujiinua kwako na matamko yako ya kupitiliza. Ndiyo mlango uliowazi kwake yeye shetani.

Kiburi ni ishara ya kiroho ambayo hukusanya mapepo ya aibu, uharibifu na kushindwa. Kiburi chako ni kama tarumbeta ambayo inatoa wito wa uhakika kwa roho mbaya. Unapokuwa na kiburi, malaika hawaruhusuwi kukusaidia. Unapokuwa na kiburi, mapepo wanakusanywa kukuharibu. Wewe kwa kweli unakuwa wazi kupatikana sana na mapepo kwa sababu nguo zako za kiroho na mavazi ya kujifunika yametolewa.

6. Jinyenyekeze mbele ya Bwana kwa sababu kiburi kimsingi ni cha shetani na mapepo.

   Je! Waweza wewe kumvua mamba kwa ndoana? Au, kuufunga ulimi wake kwa kamba?, Yeye hutazama kila kitu kilicho juu; NI MFALME JUU YA WOTE WENYE KIBURI.                                                                 

Ayubu 41:1, 34

Watu wote wenye kiburi wana mfalme na huyo mfalme ni shetani. Shetani ni mfalme wa watoto wote wenye kiburi. Lazima uamue kunyenyekea ili shetani asiwe mfalme na kiongozi wako. Kadiri unapokuwa na kiburi, utaishi na kutembea chini ya mwongozo wa shetani mwenyewe.

Kimsingi kiburi ni mapepo na kishetani. Shetani alianguka kutoka mbinguni kupitia ufidhuli, majisifu na kiburi. Katika kiburi alijiinua dhidi ya Mungu! Shetani alijiinua dhidi ya kiti cha enzi chake Mungu na kutishia kupaa na kuchukua nafasi ya Mungu kwenye kiti chake cha enzi. Huu ndio ulikuwa udhihirishaji wa ujeuri wa hali ya juu ambao haujawahi kutokea.

Lakini Mungu alimtupa shetani kutoka mbinguni na akamwonyesha kwamba hakuwa kitu chochote ila tawi lililoasi, na kujikuza bila sababu yoyote. Huku kujikuza na kujiinua ndio kunakoathiri jamii mzima ya mwanadamu. Wanadamu hujiona wakubwa na wakuu bila kuwa na sababu yoyote nzuri. Leo, sehemu kubwa ya jamii ya wanadamu kwa ujinga husema hamna Mungu.

Kwa bahati mbaya, sisi watumishi wa injili pia tunajikuza tunapofanikisha malengo madogo madogo kwenye huduma. Kiburi sana huwa hakina msingi. Mara nyingi, Kiburi ni kitu kisicho na sababu (isiyojulikana). Watumishi wa injili wanajikuza na kuwavamia baba zao wa kiroho waliowalea. Wachungaji wasaidizi hujikuza na kujaribu kupanda kwenye kiti cha kiongozi. Wanajeshi huinuka na kujaribu kuwaondoa viongozi mataifa waliochaguliwa kiuhalali. Hivi vitu hutokea kwa sababu watu hujikuza na kujiona wakubwa kuliko walivyo.

Maneno ‘kiburi’ na ’shetani’ yanafanana. Shetani ni roho! Lakini kiburi ni tabia na matamshi zinazosababishwa na uwepo wa shetani!

Wakati wowote ambao utaona kiburi ndani ya mtu binafsi, unagundua uwapo wa roho mbaya- shetani! Shetani ndiye mwanzilishi wa kiburi. Hiyo ndiyo maana Mungu anachukia kiburi na anampinga mtu yeyote ambaye atamhisi ana kiburi!

7. Jinyenyekeze mbele ya Bwana kwa sababu kiburi chako kitakufanya wewe uwe chukizo kwa Mungu.

  Kila mwenye moyo wa kiburi NI CHUKIZO KWA BWANA; Hakika, hatakosa adhabu. 

                                                                            Mithali 16:5

Mungu hampingi tu mwenye kiburi, lakini wenye kiburi ni chukizo kwake.

Hili andiko linamaanisha ya kwamba Mungu anakasirishwa na watu wenye kiburi. Hawapendi wakaidi. Sio kitu kizuri kwa Mungu kukuchukia na kutokupenda. Nakushauri ugeuke kutoka kila kitu kinachohusiana na kiburi ili Mungu asije akajazwa na mageuzi na machukizo anapokuwazia wewe.





Sura ya 2




Jinsi ya Kuwa Mnyenyekevu Kama Mtoto



Akasema, Amin, nawaambia, Msipoongoka na KUWA KAMA VITOTO,                                                                      

Mathayo 18:3

AWE KAMA ALIYE MDOGO;…                                                             

Luka 22:26

Nini kanuni ya unyenyekevu? Tunawezaje kupata maadili haya ya kiroho isiyojulikana? Kwa sababu kiburi ni uovu usio dhahiri na usioelezeka, hujibadilisha kirahisi na kutujia sisi kwa namna nyingi mbalimbali. Sio jambo la kustaajabisha kwamba watu wengi wanaokiri kuwa wanyenyekevu kwa ukweli wana kiburi. Pia sio kitu cha ajabu kwamba mambo mengi yanayoitwa ya unyenyekevu kwa uhakika sio ya unyenyekevu. Kwa mfano, watu wanaozungumza kwa lafudhi fulani hudhaniwa kuwa na kiburi. Watu matajiri, watu wanaojionyesha na watu wanaojiamini wanashtakiwa kimakosa kuwa wenye kiburi. Lakini wengi wa watu hawa kwa kweli hawana kiburi.

Kwa hiyo tutajuaje wakati gani mtu ni mnyenyekevu au mwenye kiburi? Yesu Kristo mwana wa Mungu alikuja ulimwenguni humu kutuonyesha njia ya unyenyekevu, ukweli kuhusu unyenyekevu na maisha ya unyenyekevu. Kanuni yake rahisi ya unyenyekevu ndicho hiki kitabu kinachohusika nacho.

Jibu la kiburi ni rahisi- kuwa kama mtoto au kuwa kama mjakazi! Yesu alisema, “Ye yote ajinyenyekeshaye mwenyewe kama mtoto huyu………” Hii ni muhimu kwa sababu Yesu anatuambia kwamba mtoto ni mnyenyekevu. Nisingemdhania mtoto kuwa mnyenyekevu au kuwa na maadili yoyote.

Ningemdhania mtoto kuwa mchanga, asiyejua chochote, wa chini kabisa au hata mjinga! Lakini Yesu aliifafanua tabia ya mtoto kuwa mnyenyekevu. Kwa hiyo ni muhimu kwetu sisi kujifunza tabia za mtoto na kuzikubali kama za unyenyekevu wa kweli.

Unawezaje kuwa mnyenyekevu? Unawezaje kujinyenyekesha? Kwa kweli, Yesu alitupa kanuni ya unyenyekevu aliposema, “Ye yote ajinyenyekeshaye mwenyewe kama mtoto huyu , huyo ndiye aliye mkuu katika ufalme wa mbinguni” (Mathayo 18:4). Unyenyekevu ndio maadili muhimu kwa Wakristo kwa sababu ndicho kinachokufanya uwe mkuu katika ufalme. Nani asingependa kuwa mkuu katika ufalme wa Mungu? Ukitaka kuwa mkuu katika ufalme, jifunze yote uwezayo kuhusu unyenyekevu na uyaweke katika matendo. Kwa nguvu zako zote jitahidi kuwa kama mtoto. Kadiri unavyozidi kuwa mtoto ndivyo unavyozidi kunyenyekea!

